Hon NANAIA MAHUTA (Minister of Foreign Affairs): Papā te whatitiri, hikohiko te uira, wāhi e rua ko Whakaari, rū ana te whenua e. He ahi poua ki te umurangi e tū iho nei. He parekura ki te whenua e takoto nei. He tāngata ka riro e. Ka māturuturu ngā roimata ka hiamo ake te hunga mate ki te rangi. Haere ki a Ranginui, haere ki a Rangiora, haere ki a Rangiwhetūrau. Huri tua atu ngā mihi ki a tātou te hunga ora. Tēnā tātou katoa.